അൽ ദാരിമി

സിഹാഹുസ്സിത്തയിൽ പെട്ട സുനൻ അൽ ദാരിമി എന്ന ഹദീഥ് സമാഹാരത്തിന്റെ കർത്താവായ പ്രശസ്തനായ ഇസ്‌ലാമികപണ്ഡിതനായിരുന്നു അൽ-ദാരിമി എന്നറിയപ്പെട്ട അബൂമുഹമ്മദ് അബ്ദുല്ലാഹ് ബിൻ അബ്ദുറഹ്‌മാൻ അൽ ദാരിമി(    ) (181 AH – 255 AH/ 869 CE). ഇമാം തമീമി(Al Ansaab – Volume 1 – Page 478), ഇമാം ദാരിമി എന്നീ പേരുകളിലും ഇദ്ദേഹം അറിയപ്പെട്ടു വന്നു.
 ജീവചരിത്രം 
ഹിജ്റവർഷം 181 (797CE) -ലാണ് അബൂമുഹമ്മദ് അബ്ദുല്ലായുടെ ജനനം(Tahzibul Kamaal – Volume 15 – Page 216). 
സമർഖന്ദിൽ അറബ്-പേർഷ്യൻ പാരമ്പര്യമുള്ള കുടുംബത്തിലാണ് ദാരിമി വളർന്നത്. ബനൂതമീം(Lubbul Lubaab – Volume 1 – Page 308) ഗോത്രത്തിന്റെ ഭാഗമായിരുന്ന ബനൂ ദാരിം ആയിരുന്നു കുടുംബം.  
യസീദ് ഇബ്ൻ ഹാറൂൻ, അബ്ദുല്ലാഹ് ഇബ്ൻ ഔൻ എന്നിവരിൽ നിന്നെല്ലാം ഹദീഥുകൾ സ്വീകരിച്ചിരുന്ന ദാരിമിയിൽ നിന്ന് പ്രശസ്ത ഹദീഥ് പണ്ഡിതരായ ഇമാം മുസ്‌ലിം, അബൂദാവൂദ്, തിർമുദി എന്നിവരെല്ലാം ഹദീഥുകൾ സ്വീകരിച്ചിരുന്നു.
രചനകൾ
 സുനൻ അൽ ദാരിമി - ഹദീഥ്  സമാഹാരം.
 തഫ്‌സിർ അൽ ദാരിമി (അൽ ദഹബി ഈ ഗ്രന്ഥത്തെക്കുറിച്ച് പരാമർശിക്കുന്നുണ്ടെങ്കിലും ഇന്ന് ലഭ്യമല്ല) (Sir A'lam al-Nubala - Volume 12 - Page 228)
 അൽ-ജാമിഅ (ഖതീബ് അൽ ബാഗ്ദാദി ഈ ഗ്രന്ഥത്തെക്കുറിച്ച് പരാമർശിക്കുന്നുണ്ടെങ്കിലും ഇന്ന് ലഭ്യമല്ല)(Ta'rikh al-Baghdad - Volume 10 - Page 29)
 അർറദ്ദ് അലാ അൽ ജഹ്‌മിയ
 അവലംബം 

വർഗ്ഗം:797-ൽ ജനിച്ചവർ
വർഗ്ഗം:869-ൽ മരിച്ചവർ